Didier Deschamps je proglašen najboljim izbornikom u izboru Međunarodnog instituta za nogometnu povijest i statistiku (IFFHS), a hrvatski izbornik Zlatko Dalić zauzeo je drugo mjesto, dok je titula najboljeg trenera pripala Zinédineu Zidaneu.

Francuski izbornik Deschamps, koji je s Francuskom osvojio naslov svjetskog prvaka ove godine, proglašen je najboljim izbornikom i od strane FIFA-e. Deschamps je osvojio 304 boda, a Dalić, koji je s “Vatrenima’ bio drugi na SP u Rusiji, 198. Trećeplasirani, izbornik Belgije Roberto Martinez osvojio je 84 boda.

Zidane je s Real Madridom osvojio tri naslova Lige prvaka prije nego je s klupe madridskog kluba otišao na proljeće. Iza Zidanea je Jürgen Klopp, trener Liverpoola, a treći je trener Manchester Uniteda Pep Guardiola.

Najbolji izbornik u izboru IFFHS-a:

1. Didier Deschamps (Fra), 304 bodova

2. ZLATKO DALIĆ (HRV) 198

3. Roberto Martinez (Bel) 84

4. Stanislas Cherchesov (Rus) 26

5. Gareth Southgate (Eng) 18

…

Najbolji trener:

1. Zinédine Zidane (Real Madrid) 296 bodova

2. Jürgen Klopp (Liverpool) 109

3. Pep Guardiola (Manchester City) 105

4. Diego Simeone (Atlético de Madrid) 48

5. Massimiliano Allegri (Juventus) 33

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/hina